ml en en fi ar en en ms en sv en et de ml en en en en en ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ru en ml ml en en
വീഞ്ഞുപോലെ നുരയുന്നുണ്ട് നമ്മുടെ രാത്രികള്‍ | chintha
ഇരുട്ടിലേക്ക് തുറക്കുന്ന രാത്രികളെ മുഴുവനും ഞാനിപ്പോള്‍
മങ്ങിയ വെളിച്ചമേയുള്ളൂ, കനത്തു പോയ നിശ്ശബ്ധതയാണ് ചുറ്റിലും
ഉപേക്ഷിക്കപ്പെട്ട പിയാനോകളിലെ കറുത്ത കട്ടകളെ
തടാകത്തിലെ ഇലകളൊഴിഞ്ഞ മരങ്ങളുടെ നിഴലുകളില്‍ ചവിട്ടി
വീഞ്ഞുപോലെ നുരയുന്നുണ്ട് നമ്മുടെ രാത്രികള്‍
പുകഞ്ഞു തീരാറായ രാജ്യത്തിന്റെ ഭൂപടം മായ്ച്ചു കളയുന്ന
കുട്ടിയുടെ മുഖമാണ് നമുക്കെന്ന് അവരിലാരാണ് പറഞ്ഞത് ?
ഇളക്കിയെടുത്ത പിയാനോ കട്ടകളെ അടുക്കി
അങ്ങേ അറ്റത്താണ് നമ്മുടെ രാജ്യം
നീന്തി നടക്കുന്ന കല്ലുകളെ നമ്മള്‍ കണ്ടതേയില്ല
ചുവന്നു പോയ അടിത്തട്ടില്‍, ഉപേക്ഷിക്കപ്പെട്ട
അവിടേക്ക് പോകാമെന്നും നീ പറയുന്നു
ഒരുവന്‍ അവിടേക്ക് പോയത് ഞാന്‍ ഓര്‍ക്കുന്നു
ഒച്ചുകള്‍ നിറഞ്ഞുതിങ്ങിയ എണ്ണപ്പാടങ്ങളിലെ വഴുവഴുപ്പിലേക്ക്
തെന്നി ഇറങ്ങുന്നുണ്ട് ഇരുട്ടില്‍ ആരോ ഒരാള്‍
ഉടുക്ക് കൊട്ടി ആകാശത്തെ പേടിപ്പിച്ചിരുന്ന ഒരുവനെ എനിക്കറിയാം
മറിഞ്ഞു വീഴുന്ന മേഘങ്ങളെ തീവണ്ടിയില്‍ കയറ്റി
കൊമ്പുകളില്‍ ലാടം തറച്ച കുതിരകളെ ഞാന്‍ വിലയ്ക്കെടുത്തത്
അവനെ കുത്തി മലര്‍ത്താന്‍ വേണ്ടി മാത്രമാണ്
ഉന്മാദങ്ങള്‍ കൂട്ടിയിട്ടു വില്കുന്ന കടയില്‍ നിന്നും
നീ കുറേനേരമായി വിചാരിക്കാന്‍ തുടങ്ങിയെന്ന്
പറയാതെ തന്നെ ഞാന്‍ അറിയുന്നുണ്ട്
ഞാന്‍ ഇനിയും കൂടുതലായി മനസിലാക്കേണ്ടതുണ്ട്
മുറിവെണ്ണ പുരട്ടുന്ന തൂവലുകളെന്തിനാണ് ?
Published in തര്‍ജ്ജനി, മേയ് 2015, Volume 11, No. 5
Please submit your contributions to editor@chintha.com or Tharjani Magazine, Kambalakkadu P O, Wayanadu, Kerala - 673121
Disclaimer and Legal Notice